《贺彭芳尚游泮》
明代·洪穆霁

玉树临风芹藻香，堂前争羡锦衣郎。传经指顾家声远，挟策驰衣翰苑场。

千里池边腾骥足，三冬火里慰萤囊。丹书叠下流光远，翠羽斑衣乐未央。

作者简介：洪穆霁，字药倩，号雪堂，又号硕果老人。东莞人。信孙。明唐王隆武元年（一六四五）举人，桂王时官至工部主事。国亡不仕。清陈伯陶编《胜朝粤东遗民录》卷二有传。